Document ID: 31994R0211

ΚΑΝΟΝΙΣΜΟΣ (ΕΚ) αριθ. 211/94 ΤΗΣ ΕΠΙΤΡΟΠΗΣ της 31ης Ιανουαρίου 1994 για την τροποποίηση του κανονισμού (ΕΟΚ) αριθ. 3392/93 περί λεπτομερών κανόνων εφαρμογής του κανονισμού (ΕΟΚ) αριθ. 1842/83 του Συμβουλίου για τη θέσπιση των γενικών κανόνων σχετικά με τη διάθεση ορισμένων γαλακτοκομικών προϊόντων στους μαθητές σχολικών ιδρυμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 26 παράγραφος 4,
τον κανονισμό (ΕΟΚ) αριθ. 1842/83 του Συμβουλίου της 30ής Ιουνίου 1983 για τη θέσπιση των γενικών κανόνων σχετικά με τη διάθεση γάλακτος και ορισμένων γαλακτοκομικών προϊόντων στους μαθητές σχολικών ιδρυμάτων (3), όπως τροποποιήθηκε τελευταία από τον κανονισμό (ΕΟΚ) αριθ. 2748/93 (4), και ιδίως το άρθρο 2 παράγραφος 1,
Εκτιμώντας:
ότι το παράρτημα του κανονισμού (ΕΚ) αριθ. 3392/93 της Επιτροπής (5) προβλέπει τον κατάλογο των γαλακτοκομικών προϊόντων που μπορούν να επωφεληθούν της κοινοτικής ενισχύσεως για το σχολικό γάλα- ότι έχει αναπτυχθεί σε ορισμένες περιοχές της Κοινότητας ένα κύκλωμα παραγωγής άβραστου πλήρους γάλακτος που διασφαλίζει τον εφοδιασμό των σχολείων των περιοχών αυτών, στις οποίες δεν είναι εξασφαλισμένη η προμήθεια με γάλα το οποίο έχει υποστεί θερμική επεξεργασία- ότι πρέπει, συνεπώς, να διευρυνθεί το πεδίο εφαρμογής του εν λόγω κανονισμού στο άβραστο πλήρες γάλα- ότι, προκειμένου να εξασφαλισθεί η συνέχιση της διανομής, πρέπει να εφαρμοσθεί η τροποποίηση αυτή από την 1η Ιανουαρίου 1994, ημερομηνία ενάρξεως ισχύος του εν λόγω κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3392/93 τροποποιείται ως εξής:
1. Στο άρθρο 2 παράγραφος 1, οι όροι "στις κατηγορίες ΙΙΙ έως VΙ" αντικαθίστανται από τους όρους "στις κατηγορίες ΙΙΙ έως VΙΙ".
2. Στο άρθρο 4 παράγραφος 1 στοιχείο α), οι όροι "της κατηγορίας Ι" αντικαθίστανται από τους όρους "των κατηγοριών Ι και VΙΙ".
3. Στο παράρτημα προστίθεται το ακόλουθο κείμενο:
"Κατηγορία VΙΙ
Άβραστο πλήρες γάλα."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιανουαρίου 1994.

Labels: 12
17
19